pythainlp/thai_wikipedia_clean_20230101 huggingface dataset:
"ท็อกซิก" ได้รับเสียงชื่นชมอย่างกว้างขวางจากนักวิจารณ์เพลง ซึ่งยกย่องท่อนฮุกและท่อนคอรัส โดยหลายคนเลือกให้เป็นเพลงโดดเด่นจากอัลบั้ม เพลงได้รับรางวัลบันทึกเสียงเพลงแดนซ์ยอดเยี่ยม จากงานประกาศรางวัลแกรมมีครั้งที่ 47 นับเป็นการคว้ารางวัลแกรมมีครั้งแรกในอาชีพของสเปียส์ เพลงยังประสบความสำเร็จทั่วโลก สามารถขึ้นอันดับหนึ่งในสิบประเทศ ได้แก่ ออสเตรเลีย แคนาดา ฮังการี ไอร์แลนด์ นอร์เวย์ และสหราชอาณาจักร และขึ้นถึงห้าอันดับแรกในสิบห้าประเทศ ในสหรัฐ กลายเป็นซิงเกิลที่สี่ของเธอที่อยู่ในสิบอันดับแรก โดยขึ้นสูงสุดที่อันดับเก้า "ท็อกซิก" กลายเป็นหนึ่งในเพลงอันเอกลักษณ์ของสเปียส์และถูกกล่าวขานว่าเป็นเพลงที่มีอิทธิพลและสร้างสรรค์มากที่สุดในประวัติศาสตร์วงการเพลงป็อป เพลงยังอยู่ในรายชื่อเพลงที่ยอดเยี่ยมที่สุดตลอดกาลหลายรายการ ซึ่งรวมถึง "พิตซ์ฟอร์ก" และ "เอ็นเอ็มอี" และในปี 2021 เพลงถูกจัดให้อยู่ในรายชื่อ "500 เพลงที่ยิ่งใหญ่ที่สุดตลอดกาล" ของนิตยสาร "โรลลิงสโตน"
เรือคอร์เวต
เรือคอร์เวต  เป็นเรือรบขนาดเล็ก แต่ดั้งเดิมแล้วเรือนี้เป็นเรือประเภทที่เล็กที่สุดซึ่งถือว่าเป็นเรือรบโดยตัวของมันเอง (proper warship) (หรือ "มีระดับ", rated) ชั้นเรือรบที่อยู่เหนือเรือคอร์เวตคือเรือฟริเกต ขณะที่เรือชั้นต่ำกว่าคือเรือสลุปศึก (sloop-of-war) ตามประวัติศาสตร์
บทบาทสมัยใหม่ที่เรือคอร์เวตปฏิบัติ ได้แก่ เรือตรวจการณ์ใกล้ฝั่ง, เรือเร็วโจมตีติดอาวุธนำวิถี และเรือเร็วโจมตี เรือคอร์เวตเหล่านี้โดยทั่วไปมีระวางระหว่าง 500 ตันถึง 2,000 ตัน แม้ว่าการออกแบบล่าสุดอาจเฉียด 3,000 ตันก็ตาม เนื่องจากมีขนาดและความสามารถที่คาบเกี่ยวกับเรือฟริเกตขนาดเล็ก อย่างไรก็ตาม เรือคอร์เวตสมัยใหม่ไม่เหมือนกับเรือฟริเกตในปัจจุบันตรงที่ไม่มีความทนทานและความทนทานต่อการเดินเรือเพียงพอสำหรับการเดินทางไกล
คำว่า "คอร์เวต" พบครั้งแรกในภาษาฝรั่งเศสกลาง ซึ่งเป็นคำย่อของคำว่า"คอร์ฟ" ("corf") ในภาษาดัตช์ ที่แปลว่า "ตะกร้า" จากภาษาละติน ซึ่งคือ"คอร์บิส" ("corbis")
ทั้งนี้ ยศ "กัปตันเรือคอร์เวต" ซึ่งเทียบได้กับ "นาวาตรี" ในกองทัพเรือหลาย ๆ กองทัพเรือ มีที่มาจากชื่อของเรือประเภทนี้ ยศดังกล่าวเป็นรองมากที่สุดในสามยศ "กัปตันเรือ" ของกองทัพเรือยุโรปหลายแห่ง (เช่น ฝรั่งเศส, สเปน, อิตาลี, โครเอเชีย) และอเมริกาใต้ (เช่น อาร์เจนตินา, ชิลี, บราซิล, โคลอมเบีย) เนื่องจากเรือคอร์เวตเป็นเป็นเรือชั้นที่เล็กที่สุดของเรือรบที่ได้รับการจัดระดับ ตามธรรมเนียมแล้วเป็นเรือชั้นเล็กที่สุดที่มีสิทธิ์เป็นผู้บังคับการเรือที่มียศ "กัปตันเรือ"
แจน ฟีลดส์
แจน ฟีลดส์  เป็นผู้บริหารธุรกิจ นักพูดและผู้สนับสนุนการพัฒนาอาชีพสตรีชาวอเมริกัน เธอยังเป็นประธานของแมคโดนัลด์สหรัฐอเมริกาอีกด้วย ในปี 2012 นิตยสารฟอบส์ ได้ยกย่องให้เธอเป็นหนึ่งในผู้หญิงที่ทรงอิทธิพลที่สุดในด้านธุรกิจ
ฟีลดส์เริ่มสายอาชีพของเธอในปี 1978 จากการเป็นพนักงานของร้านแมคโดนัลด์ และไต่เต้าขึ้นเรื่อย ๆ จากการบริหารร้านค้าในเครือแห่งต่าง ๆ เธอได้ทำงานในตำแหน่งประธาน รองประธานอาวุโสกองกลางของแมคโดนัลด์ รองประธานอาวุโสในอดีตภูมิภาคตะวันออกเฉียงใต้ และรองประธานระดับภูมิภาคของภูมิภาคพิตส์เบิร์ก ในปี 2006 เธอได้รับการแต่งตั้งให้ดำรงตำแหน่งรองประธานบริหารและประธานเจ้าหน้าที่ฝ่ายปฏิบัติการของแมคโดนัลด์สหรัฐฯ ต่อมาใน ค.ศ. 2010 เธอได้รับการแต่งตั้งให้ดำรงตำแหน่งประธานของแมคโดนัลด์สหรัฐฯ ซึ่งเธอมีส่วนรับผิดชอบในการดำเนินยุทธศาสตร์และผลประกอบการโดยรวมของร้านแมคโดนัลด์กว่า 14,000 แห่งทั่วสหรัฐอเมริกา
หลังจากการทำงานในบริษัทมา 34 ปี ฟีลดส์ได้ออกจากบริษัทในวันที่ 1 ธันวาคม 2012 ฟีลดส์ยังดำรงตำแหน่งคณะกรรมการบริษัท Chico's FAS, บริษัท Taubman Centers , บริษัท Welbilt และ มูลนิธิโรนัลด์ แมคโดนัลด์ เฮาส์ ก่อนหน้านี้ เธอยังเคยเป็นคณะกรรมการบริษัทมอนซานโต้ สมาชิกของ Women Corporate Director และก่อนหน้านี้เธอได้ดำรงตำแหน่งคณะกรรมการของ The Field Museum, คณะกรรมการที่ปรึกษาของ Catalyst ซึ่งเป็นองค์กรสตรีชั้นนำ และเป็นประธานคณะกรรมการของ United Cerebral Palsy
แจน ฟิลด์ส
Jan Fields
เคียวเซระโดมโอซากะ
เคียวเซระโดมโอซากะ  ชื่อทางการ: โอซากะโดม  เป็นสนามกีฬาเบสบอลที่ตั้งอยู่ในโอซากะ จังหวัดโอซากะ ประเทศญี่ปุ่น สนามกีฬาเปิดใช้ในปี ค.ศ. 1997 เป็นสนามเหย้าของ Osaka Kintetsu Buffaloes ในปี 2005 สนามกีฬาได้กลายเป็นหนึ่งในสนามเหย้าของ Orix Buffaloes ซึ่งเป็นผลมาจากการควบรวมกิจการระหว่าง Orix BlueWave และ Osaka Kintetsu Buffaloes ก่อนการเปิดใช้โอซากะโดม Buffaloes เล่นเกมเหย้าที่สนามกัฬาฟุจิอิเดระ ต่อมา Hanshin Tigers ยังใช้สนามกีฬาเป็น "สนามเหย้า" สำหรับนัดเปิดฤดูกาลและเกมเหย้าในเดือนสิงหาคม เนื่องจากสนามกีฬาโคชิเอ็งของพวกเขาใช้สำหรับการแข่งขันเบสบอลระดับมัธยมปลายในช่วงเวลาดังกล่าว
เดอะโดมเป็นเจ้าภาพจัดการแข่งขันศิลปะการต่อสู้แบบผสมผสาน Pride Total Elimination 2005 และ Pride Total Elimination Absolute
Kyocera Dome Osaka
พิเมนโตชีส
พิเมนโตชีส  หรือ พิเมียนโตชีส  เป็นสเปรดที่นิยมทำมาจากชีส, มายองเนส และพริกเชอร์รี นิยมเสิร์ฟโดยปาดบนขนมปังกรอบ บนผัก หรือนำมาทำเป็นไส้ของแซนด์วิช ถือเป็นอาหารยอดนิยมเป็นพิเศษในภาคใต้ของสหรัฐ
พิเมนโตชีสแบบพื้นฐานที่สุดใช้วัตถุดิบไม่กี่ชนิด คือ เชดดาร์ชีสหรือชีสแปรรูป (เช่นแวลวีตาหรืออเมริกันชีส), มายองเนสหรือน้ำสลัด และพริกเชอร์รี ปั่นรวมกันเป็นเพสต์ที่มีลักษณะเนียนเป็นเนื้อเดียว หรือมีลักษณะเป็นชิ้น ๆ (chunky) นอกจากนี้ยังมีพิเมนโตชีสรูปแบบท้องถิ่นต่าง ๆ ที่อาจเติมฮอร์สแรดิช, ครีมชีส, เกลือ, พริกไทยดำ, ซอสพริกลุยซีอานา, ซอสวุร์สเตอร์เชอร์, พริกเคเยน, ปาปริกา, ฆาลาเปญโญ, หอมใหญ่, กระเทียม และแตงกวาดองผักชีลาว
พิเมนโตชีสสามารถเสิร์ฟเป็นสเปรดบนขนมปังกรอบ, ขึ้นฉ่ายฝรั่ง, แผ่นแป้งข้าวโพดทอดกรอบ, ทอร์ทียาชิป หรือนำไปผสมกับไข่แดงเพื่อทำไข่ปีศาจ ใส่ผสมในกริตส์หรือโปะเป็นไส้ของแฮมเบอร์เกอร์กับฮอตดอก
นอกจากนี้ พิเมนโตชีสยังเป็นที่นิยมในประเทศฟิลิปปินส์ในชื่อว่า "ชีสปีมีเยนโต" (cheese pimiento)
ชื่ออื่น ๆ ที่ใช้เรียกขานพิเมนโตชีส เช่น "ปาเตแดนใต้" , "คาเวียร์แคโรไลนา"  และ "คาเวียร์แดนใต้"
Pimento cheese
โอมากาเซะ
โอมากาเซะ  เป็นวลีภาษาญี่ปุ่น ใช้ขณะสั่งอาหาร มีความหมายว่า "ตามใจ/แล้วแต่คุณเลย" โดยมาจากคำว่า "เชื่อใจ"  คำว่าโอมากาเซะนิยมใช้ทั่วไปสำหรับมื้ออาหารในร้านอาหารญี่ปุ่นที่ซึ่งลูกค้าเป็นผู้ให้เชฟเป็นคนคัดเลือกและเสิร์ฟอาหารพิเศษประจำฤดูกาล คำคู่ตรงข้ามของ "omakase" ในภาษาญี่ปุ่น คือ "okonomi" ซึ่งแปลว่าการเลือกว่าจะสั่งอาหารอะไร
ในขณะที่ภาษาอังกฤษแบบอเมริกันนิยมใช้โอมากาเซะในการเรียกภัตตาคารซูชิที่อิตามาเอะ (เชฟ) เป็นคนคัดสรรหรือจัดสรรให้ หรือคือตรงข้ามกับการสั่ง "อาหารจานเดี่ยว" ในภัตตาคารซูชิแบบโอมากาเซะ เชฟจะเป็นผู้เสิร์ฟอาหารทีละจานไล่เรียงกันไป เริ่มจากจานที่เบา ๆ ไปยังจานที่หนักขึ้น อย่างไรก็ตาม คำนี้ไม่ได้ใช้เรียกเฉพาะซูชิหรือปลาดิบ แต่ยังสามารถรวมถึงการย่าง, การนึ่ง และวิธีประกอบอาหารวิธีอื่น ๆ
ในมิชลินไกด์เขียนถึงโอมากาเซะไว้ว่า "มีประสบการณ์การทานอาหารหรูหราไม่กี่ชนิดที่จะได้รับการยกย่องเชิดชู หรือเทียบเคียงได้" กับโอมากาเซะ ลูกค้าที่รับประทานโอมากาเซะคาดหวังให้เชฟเป็นผู้รังสรรค์จานใหม่ ๆ และสร้างความตื่นตาตื่นใจในการคัดสรรจานอาหารที่นำมาเสิร์ฟ มื้ออาหารแบบโอมากาเซะจึงอาจเทียบเคียงได้กับ "ประสบการณ์ทางศิลปะ" ลูกค้าโดยทั่วไปมักได้รับประทานจานปลาคุณภาพสูงที่ราคาต่ำกว่าหากเลือกสั่งเป็นจานเดี่ยว
Omakase
หัวองคชาต
ในกายวิภาคมนุษย์เพศชาย หัวองคชาตเป็นโครงสร้างคล้ายหัวอยู่บริเวณส่วนปลายสุดขององคชาตมนุษย์ เป็นบริเวณการกระตุ้นอารมณ์ทางเพศที่ไวที่สุดของมนุษย์เพศชาย และเป็นแหล่งของความพึงใจทางเพศหลักทางกายวิภาคศาสตร์ ในทางกายวิภาคศาสตร์ถือเป็นอวัยวะที่มีต้นกำเนิดเหมือนกันกับหัวปุ่มกระสัน หัวองคชาตเป็นส่วนหนึ่งของอวัยวะสืบพันธุ์เพศชายในมนุษย์และสัตว์เลี้ยงลูกด้วยนมอื่น โดยอาจมีลักษณะทั้งแบบเรียบ มีหนาม ยืดยาว หรือแยกออกเป็นแฉก ภายนอกถูกบุด้วยเยื่อเมือกทำให้มีพื้นผิวเรียบและมันวาว ในมนุษย์ หัวองคชาตเป็นส่วนต่อเนื่องของคอร์ปุส สปอนจิโอซุมขององคชาต ที่ด้านบนสุดมีรูท่อปัสสาวะและที่ฐานก่อตัวขึ้นเป็นคอของหัวองคชาต บริเวณด้านท้องมีแนวของแถบเนื้อเยื่อที่มีความยืดหยุ่น เรียกว่า เส้นสองสลึง ในผู้ชายที่ไม่ได้ขริบส่วนดังกล่าวนี้จะถูกหุ้มด้วยหนังหุ้มปลายทั้งหมดหรือบางส่วน ในผู้ใหญ่ โดยทั่วไปหนังหุ้มปลายจะสามารถร่นกลับลงมาได้ทั้งโดยการใช้มือหรือบางครั้งอาจมีการร่นลงมาโดยอัตโนมัติในระหว่างการแข็งตัวขององคชาต
ในภาษาอังกฤษ หัวองคชาตใช้คำว่า "glans" และสำหรับภาษาอังกฤษแบบบริติชอาจใช้คำว่า “bellend” ได้อย่างไม่เป็นทางการ โดยคำว่า "glans" มาจากคำในภาษาละตินว่า "glans" ("ลูกโอ๊ก") และ "penis" ("ขององคชาต")
กายวิภาคศาสตร์.
หัวองคชาตเป็นเนื้อเยื่อพองยุบได้คล้ายฟองน้ำที่ก่อตัวขึ้นบนปลายกลมมนของคอร์ปุส คาเวอร์โนซุม พีนิสทั้งสองแท่ง ขยายขึ้นไปทางด้านบนมากกว่าด้านล่าง นับเป็นหมวกที่ขยายออกมาของคอร์ปุส สปอนจิโอซุม ส่วนที่คล้ายฟองน้ำนั้นล้อมรอบท่อปัสสาวะภายในองคชาตของเพศชายไว้ โดยเป็นช่องทางที่ใช้สำหรับการหลั่งน้ำอสุจิด้วย หัวองคชาตถูกปกคลุมด้วยเยื่อบุผิวสความัสแบบเป็นชั้นและชั้นแน่นของเนื้อเยื่อเกี่ยวพันซึ่งเทียบได้กับชั้นหนังแท้ของผิวหนังทั่วไป ภายนอกบุด้วยเยื่อเมือกซึ่งทำให้พื้นผิวและลักษณะปรากฏเรียบ ชั้นปาปิลลารีของชั้นหนังแท้นั้นมีการผสานเข้ากับเนื้อเยื่อเกี่ยวพันที่แน่นและก่อตัวขึ้นเป็นทูนิกา อัลบูจินีของคอร์ปุส สปอนจิโอซุมใต้หัวองคชาต การเพิ่มขึ้นของการไหลเวียนในหลอดเลือดแดงในระหว่างการแข็งตัวขององคชาตจะทำให้เนื้อเยื่อพองยุบได้ถูกเติมเต็มด้วยเลือด ทำให้หัวองคชาตมีขนาดใหญ่ขึ้นและไวต่อสัมผัสมากขึ้น โดยขณะที่องคชาตจะแข็งทื่อเมื่อแข็งตัว แต่ส่วนหัวองคชาตจะยังคงอ่อนนุ่มอยู่เล็กน้อย ซึ่งวัสดุที่มีลักษณะเป็นนวมนุ่มของหัวองคชาตนั้นจะช่วยซับแรงกระแทกในระหว่างการมีเพศสัมพันธ์ได้ ชนาดตามสัดส่วนของหัวองคชาตสามารถแตกต่างกันไปได้อย่างมาก แม้ว่าโดยทั่วไปแล้วรูปทรงของหัวองคชาตจะเหมือนกับลูกโอ๊ก แต่ผู้ชายบางคนอาจมีเส้นรอบวงของหัวองคชาตมากกว่าลำ ทำให้องคชาตมีลักษณะคล้ายเห็ดแทน ขณะที่คนอื่นทั่วไปอาจมีเส้นรอบวงแคบกว่าและรูปร่างจึงคล้ายกับอุปกรณ์แหย่ (probe) มากกว่า ผู้วิจัยบางรายเสนอว่า หัวองคชาตวิวัฒนาการจนกลายเป็นรูปลูกโอ๊ก รูปเห็ด หรือรูปกรวย เพื่อทำหน้าที่หนึ่งในระหว่างการมีเพศสัมพันธ์ นั่นคือการกำจัดน้ำอสุจิที่ตกค้างจากคู่นอนก่อนหน้า แต่ข้อเสนอนี้นั้นไม่ได้รับการสนับสนุนเมื่อพิจารณาถึงตระกูลญาติในอันดับวานรที่มีพฤติกรรมการผสมพันธุ์ที่ต่างกัน
ที่ยอดสุดของหัวองคชาตเป็นรูท่อปัสสาวะภายนอกที่มีลักษณะเหมือนรอยกรีดในแนวตั้ง เรียกว่า รูท่อปัสสาวะ ซึ่งเป็นจุดที่น้ำปัสสาวะ น้ำอสุจิ และน้ำหล่อลื่นไหลออกจากองคชาต เส้นรอบวงที่ฐานของหัวองคชาตรวมตัวขึ้นเป็นส่วนโค้งมน เรียกว่า คอของหัวองคชาต (corona) ส่วนเว้าลึกลงไปเป็นร่อง เรียกว่า "ร่องคอ" (coronal sulcus) ซึ่งอยู่ด้านหลังคอขององคชาต เส้นสองสลึงเป็นแถบยืดหยุ่นของเนื้อเยื่อที่มีหลอดเลือดไปเลี้ยงเป็นจำนวนมาก ตั้งอยู่บริเวณด้านใต้ของหัวองคชาตซึ่งเชื่อมหนังหุ้มปลายเข้ากับหัวองคชาต เส้นสองสลึงนั้นอ่อนนุ่มพอที่จะปล่อยให้มีการร่นของหนังหุ้มปลายลงและร่นกลับเมื่อไม่มีการแข็งตัวขององคชาตได้ ในระหว่างอ่อนตัว เส้นสองสลึงจะกระชับให้รูเปิดของหนังหุ้มปลายแคบลง
การมีประสาทไปเลี้ยง.
หัวองคชาตและเส้นสองสลึงนั้นมีประสาทไปเลี้ยงโดยเส้นประสาทด้านบนขององคชาตและเส้นประสาทฝีเย็บ โดยทั้งสองเป็นแขนงแยกของเส้นประสาทหว่างขา แขนงหลักเกิดเป็นกลุ่มท่อขนาดเล็กของเส้นประสาท ซึ่งขยายออกไปสู่เนื้อเยื่อของหัวองคชาต การมีประสาทไปเลี้ยงจำนวนมากของหัวองคชาตนั้นสะท้อนให้เห็นถึงการเป็นแหล่งความสุขทางเพศหลักทางกายวิภาคศาสตร์ของเพศชาย โดยมีการโต้แย้งจากหยางและแบรดลีย์ว่า "รูปแบบที่แตกต่างกันของการมีประสาทไปเลี้ยงของหัวองคชาตนั้น เน้นย้ำถึงบทบาทของมันในฐานะโครงสร้างทางการรับสัมผัส" ขณะที่รายงานของหยางและแบรดลีย์ (1998) ระบุว่า "ไม่พบว่ามีส่วนใดในหัวองคชาตที่มีเส้นประสาทมาเลี้ยงหนาแน่นไปกว่าบริเวณอื่น" ฮาลาตาและมุนเจอร์ (1986) รายงานว่า ความหนาแน่นของปลายประสาทต่าง ๆ นั้นมีมากที่สุดในคอของหัวองคชาต
ฮาลาตาและสเปท (1997) รายงานว่า "หัวองคชาตประกอบไปด้วยปลายประสาทอิสระเป็นหลัก มีอยู่มากที่ปลายกระเปาะอวัยวะสืบพันธุ์ และพบยากในเม็ดพาชีเนียนและปลายรัฟฟินี ส่วนที่ปลายประสาทเมอร์เกิลและเม็ดไมสเนอร์ (ตัวรับแรงกลที่มักพบในผิวเรียบเลี่ยนที่หนา) นั้นไม่มีอยู่" กระเปาะปลายอวัยวะสืบพันธุ์ที่อยู่ทั่วหัวองคชาตจะมีจำนวนมากสุดในคอองคชาตและบริเวณใกล้เส้นสองสลึง ส่วนเม็ดพาชีเนียนและปลายรัฟฟินีนั้นพบได้มากในคอของหัวองคชาต ปลายประสาทที่พบมากที่สุดคือปลายประสาทอิสระที่ปรากฏในแทบทุกหนังแท้แพพิลลีของหัวองคชาต รวมถึงทั้งที่กระจายอยู่ทั่วชั้นหนังแท้ที่อยู่ลึกลงไป
การมีเลือดมาเลี้ยง.
หัวองคชาตรับเลือดมาจากหลอดเลือดแดงหว่างขาในผ่านแขนงหลอดเลือดแดงด้านบนขององคชาตซึ่งทอดตัวไปตามลำขององคชาต ด้านหลังคอจะมีแขนงปลายของหลอดเลือดแดงด้านบนที่มีการเชื่อมต่อกันกับหลอดเลือดแดงในแนวแกนผ่านแขนงต่าง ๆ ก่อนจะไปสิ้นสุดที่หัวองคชาต การระบายเลือดดำจากองคชาตเริ่มต้นที่ฐานของหัวองคชาต โดยมีแขนงย่อยเล็ก ๆ จากคอองคชาตที่รวมตัวกันขึ้นเป็นข่ายหลอดเลือดดำบริเวณคอองคชาต เรียกว่า ข่ายหลอดเลือดดำเรโทรโคโรนัล (retro-coronal) หรือข่ายหลอดเลือดดำเรโทรบาลานิก (retro-balanic) หลอดเลือดดำลึกด้านบนซึ่งเป็นหนึ่งในหลอดเลือดดำด้านบนขององคชาตสองเส้น ทำหน้าที่ในการรับเลือดที่ระบายออกจากหัวองคชาตและคอร์ปุส คาเวอร์โนซาผ่านหลอดเลือดดำรูปหมวกที่ล้อมรอบทั้งสามไว้
หนังหุ้มปลาย.
หัวองคชาตถูกปกคลุมทั้งหมดหรือบางส่วนด้วยผิวหนังที่พับเป็นสองชั้น เรียกว่า หนังหุ้มปลาย ในผู้ใหญ่การเปิดหัวองคชาตสามารถทำได้โดยง่ายโดยการดึงให้หนังหุ้มปลายร่นลงมาด้วยตนเอง หรืออาจมีการร่นลงมาได้เองโดยอัตโนมัติในระหว่างการแข็งตัวขององคชาต ระดับของการร่นหนังหุ้มปลายจะแตกต่างกันไปโดยขึ้นกับความยาวของหนังหุ้มปลาย วัตถุประสงค์หลักของหนังหุ้มปลายคือปกคลุมหัวองคชาตและรูปัสสาวะ โดยขณะเดียวกันก็ช่วยรักษาเยื่อเมือกให้อยู่ในสภาพแวดล้อมที่ชื้น
ความสามารถในการร่นของหนังหุ้มปลายจะค่อย ๆ เพิ่มขึ้นไปตามอายุ โดยในวัยทารก หนังหุ้มปลายจะเชื่อมติดอยู่กับหัวองคชาต ทำให้การร่นลงจะไม่สามารถทำได้ และจะเป็นเช่นนี้ไปจนถึงช่วงต้นของวัยเด็ก และจะมีการคับแน่นในช่วงวัยก่อนวัยรุ่น จากนั้นผิวหนังจะเริ่มยืดหยุ่นขึ้นเป็นอย่างมากในช่วงวัยเริ่มเจริญพันธุ์ ทำให้จะสามารถร่นหนังหุ้มปลายลงได้อย่างสมบูรณ์เมื่อจำเป็น โดยในอายุสิบแปดปี เด็กผู้ชายส่วนใหญ่จะมีหนังหุ้มปลายที่สามารถร่นลงได้อย่างเต็มที่
ในบางกรณี อาจมีการขริบหนังหุ้มปลายเกิดขึ้นด้วยเหตุผลด้านศาสนา วัฒนธรรม และการป้องกันโรค โดยการขริบเป็นหัตถการที่นำหนังหุ้มปลายองคชาตออกไปเป็นบางส่วนหรือทั้งหมด หัวองคชาตของผู้ที่ผ่านการขริบแล้วนั้นจะถูกเปิดออกและมีสภาพแห้งอย่างถาวร มีงานวิจัยหลายชิ้นเสนอว่าโดยทั่วไปแล้วนั้น หัวองคชาตของทั้งผู้ที่ได้รับการขริบหรือไม่ขริบนั้นมีความไวต่อความรู้สึกเท่ากัน
ในสัตว์เลี้ยงลูกด้วยน้ำนม การเปลี่ยนสภาพทางเพศจะถูกกำหนดโดยตัวอสุจิซึ่งมีโครโมโซมเอกซ์หรือโครโมโซมวาย (เพศชาย) อย่างใดอย่างหนึ่งบรรจุอยู่ โครโมโซมวายจะมียีนกำหนดเพศ (SRY) ที่จะเข้ารหัสสารการถอดรหัสสำหรับโปรตีน TDF (สารกำหนดอัณฑะ) และไปกระตุ้นการสร้างเทสโทสเตอโรนเพื่อพัฒนาให้เอ็มบริโอเป็นเพศชายต่อไป
แม้ว่าเพศของทารกจะถูกกำหนดตั้งแต่การปฏิสนธิ การเปลี่ยนสภาพภายนอกที่สมบูรณ์ของอวัยวะจะเริ่มขึ้นในประมาณสัปดาห์ที่แปดหรือเก้าหลังการปฏิสนธิ บางแหล่งข้อมูลระบุว่ากระบวนการจะเสร็จสิ้นภายในสัปดาห์ที่สิบสอง ขณะที่แหล่งอื่นระบุว่าอวัยวะเพศจะเริ่มมีความชัดเจนในสัปดาห์ที่สิบสองและจะพัฒนาเต็มที่ในสัปดาห์ที่สิบหก ทั้งองคชาตและปุ่มกระสันนั้นพัฒนามาจากเนื้อเยื่อเดียวกันที่จะกลายไปเป็นหัวองคชาตและลำขององคชาต การมีต้นกำเนิดร่วมครั้งเอ็มบริโอนี้ทำให้อวัยวะทั้งสองนี้เป็นคู่เหมือน (รูปแบบที่ต่างกันของโครงสร้างเดียวกัน)
ในทารกในครรภ์เพศหญิง การขาดเทสโทสเตอโรนจะไปหยุดการเจริญเติบโตขององคชาต ทำให้ปุุ่มนั้นหดเล็กลงและกลายเป็นปุ่มกระสัน ในทารกในครรภ์เพศชาย การมีโครโมโซมวายจะนำไปสู่การพัฒนาของอัณฑะ ซึ่งจะหลั่งฮอร์โมนที่เรียกว่าแอนโดรเจนออกมาจำนวนมาก ฮอร์โมนเหล่านี้จะทำให้อวัยวะคงเฉยที่มีลักษณะเป็นกลางทางเพศนั้นเกิดมีความเป็นเพศชายขึ้น เมื่อปุ่มได้เผชิญกับเทสโทสเตอโรนแล้ว ปุ่มจะเกิดการยืดออกและกลายเป็นองคชาต การผสานกันของรอยทบปัสสาวะและเพศซึ่งเป็นโครงสร้างรูปกระสวยที่มีส่วนทำให้เกิดร่องท่อปัสสาวะในด้านท้องของปุ่มอวัยวะสืบพันธุ์ โดยโพรงปัสสาวะและเพศจะปิดลงอย่างสมบูรณ์และกลายเป็นท่อปัสสาวะฟองน้ำและลาบิโอสโครทัลที่บวมขึ้นและกลายเป็นถุงอัณฑะ การหลั่งของฮอร์โมนเทสโทสเตอโรนในระยะนี้จะมีบทบาทสำคัญยิ่งในการกำหนดรูปร่างสุดท้ายขององคชาต และเมื่อหลังจากคลอดแล้ว ระดับของเทสโทสเตอโรนจะลดลงอย่างมีนัยสำคัญจนกว่าจะถึงวัยเริ่มเจริญพันธุ์
นัยสำคัญทางคลินิก.
เนื้อเยื่อบุผิวของหัวองคชาตประกอบไปด้วยเนื้อเยื่อเยื่อเมือก โดยเบอร์ลีย์และคณะรายงานว่าการล้างหัวองคชาตด้วยสบู่มากเกินไป อาจทำให้เยื่อเมือกที่ปกคลุมหัวองคชาตอยู่นั้นแห้งและเกิดผิวหนังอักเสบแบบไม่จำเพาะได้ โดยมีลักษณะอาการเป็นการอักเสบของผิวหนัง ซึ่งมักเกิดจากสารที่ก่อให้เกิดอาการระคายเคืองหรือการสัมผัสสารก่อภูมิแพ้ ความไวต่อสารเคมีที่อยู่ในผลิตภัณฑ์บางชนิดอาจทำให้เกิดอาการแพ้ได้ ซึ่งรวมไปถึงการระคายเคือง อาการคัน และผื่น
การอักเสบของหัวองคชาต เรียกว่า การอักเสบของปลายองคชาต (balanitis) เป็นภาวะที่สามารถรักษาได้ เกิดขึ้นในผู้ชายประมาณร้อยละ 3 ถึง 11 (มากกว่าร้อยละ 35 เป็นชายที่ป่วยเบาหวาน เอ็ดเวิร์ดรายงานว่าโดยทั่วไปแล้วจะพบในผู้ชายที่สุขอนามัยที่ไม่ดีหรือไม่ได้ขริบ โดยมีสาเหตุหลายประการ รวมถึงการระคายเคืองหรือติดเชื้อจุลชีพก่อโรคหลายชนิด อาการของการอักเสบของปลายองคชาตอาจปรากฏขึ้นอย่างทันทีทันใดหรือค่อย ๆ ปรากฏขึ้นก็ได้ โดยอาจรวมไปถึงความเจ็บปวด ระคายเคือง รอยแดงบนหัวองคชาต การระบุสาเหตุอย่างรอบคอบจำต้องมีการตรวจประวัติของผู้ป่วย การตรวจร่างกาย การเก็บตัวอย่างและการเพาะเชื้อ และการตรวจชิ้นเนื้อเพื่อกำหนดการรักษาได้อย่างเหมาะสม
รูเปิดของท่อปัสสาวะที่อยู่บนปลายของหัวองคชาตอาจเกิดการตีบ (meatal stenosis) ขึ้นได้ โดยมักพิจารณาว่าเป็นภาวะแทรกซ้อนภายหลังจากการขริบ โดยมีอุบัติการประมาณร้อยละ 2 ถึง 20 ในเด็กผู้ชายที่ผ่านการขริบแล้ว และไม่ค่อยพบในผู้ชายที่ไม่ขริบ มีอาการที่เป็นลักษณะเฉพาะคือการตีบแคบลงของรูปัสสาวะ และอาจทำให้มีการปัสสาวะบ่อยหรือแสบร้อนระหว่างปัสสาวะได้อย่างกะทันหันหรือบ่อยครั้ง
สัตว์อื่น.
สัตว์ตัวผู้ในวงศ์เสือและแมวสามารถการถ่ายปัสสาวะไปข้างหลังได้โดยการโค้งส่วนปลายขององคชาตไปด้านหลัง ในแมว หัวองคชาตจะถูกปกคลุมด้วยหนามขณะที่ในสุนัขจะเรียบ หนามองคชาตนี้ยังพบได้ในหัวองคชาตของไฮยีนาลายจุดทั้งตัวผู้และตัวเมีย ในสุนัขตัวผู้ หัวองคชาตจะประกอบด้วยสองส่วน คือ "บัลบัสแกลนดิส" และ "พารส์ลองกาแกลนดิส" หัวองคชาตของฟอสซานั้นจะยืดยาวลงมาเป็นระยะครึ่งของลำและจะมีหนามเว้นแต่ส่วนปลาย เมื่อเทียบกับองคชาตของแมวแล้ว องคชาตแมวจะสั้นกว่าและเต็มไปด้วยหนาม ขณะที่สัตว์ในวงศ์ชะมดและอีเห็นจะมีลักษณะเรียบและยาว ในสัตว์มีกระเป๋าหน้าท้องรูปร่างของหัวองคชาตจะแตกต่างกันไปในแต่ละสปีชีส์ โดยสัตว์มีกระเป๋าหน้าท้องส่วนใหญ่จะมีหัวองคชาตที่แยกออกเป็นแฉก เว้นแต่มาโครพอดที่มีหัวองคชาตแบบไม่แบ่ง นอกจากนี้ยังมีตุ่นปากเป็ดและอิคิดนาที่หัวองคชาตแบ่งออกเป็นสองแฉกด้วย
หัวองคชาตของหนูที่อยู่ในบึงข้าว (marsh rice rat) จะมีลักษณะยาวและแข็งแรง โดยมีความยาวเฉลี่ย 7.3 มม. และกว้าง 4.6 มม.
ใน"ทอมาโซไมส์อูคูชา" จะมีหัวองคชาตที่มีลักษณะกลม สั้น และเล็ก และยังมีการแบ่งออกเป็นซีกซ้ายและขวา และมีร่องบนพื้นผิวด้าบนและเป็นสันที่ด้านล่าง ส่วนปลายจะปกคลุมด้วยหนาม ยกเว้นบริเวณใกล้ส่วนปลาย
หนูวินเคิลมันน์สามารถถูกจำแนกได้อย่างง่ายจะบรรดาสัตว์ในวงศ์เดียวกันเนื่องจากมีหัวองคชาตบางส่วนที่เป็นรอยย่น
ในม้าตัวผู้ เมื่อองคชาตแข็งตัวจะมีความยาวเพิ่มขึ้นเป็น 3 ถึง 4 เท่า โดยท่อปัสสาวะจะเปิดออกภายในส่วนที่เรียกว่าแอ่งท่อปัสสาวะ ซึ่งเป็นถุงขนาดเล็กที่ปลายสุดของหัวองคชาต หัวองคชาตของม้าจะยื่นเข้าไปภายในลำซึ่งต่างจากมนุษย์
ค้างคาวพิพิสเทรลของเรซีย์มีหัวองคชาตเป็นรูปไข่และมีลักษณะแคบ
หัวองคชาตของกระรอกดินเคปจะมีขนาดใหญ่และมีกระดูกองคชาตที่เห็นได้อย่างชัดเจน
คอนเมบอล-ยูฟ่า คัพ ออฟ แชมเปียนส์
แจน ฟิลดส์
ฮับคิโด
สำนักฮับกิโดที่สมาคมกีฬาฮับกิโดแห่งประเทศไทยรับรอง.
สมาพันธ์ฮับกิโดนานาชาติ International Hapkido Federation
สมาพันธ์ฮับกิโดนานาชาติก่อตั้งขี้นเมื่อปี 1974 โดยปรมาจารย์ Myung Jae Nam โดยชื่อเดิมคือ "International Hapkido Federation" เพื่อกำหนดแนวทางและรับรองคุณวุฒิให้แก่ผู้ที่ฝึกฮับกิโด ภายหลังปรมาจารย์ Myung Jae Nam ได้นำวิชา Hankido และ Hankumdo เข้ามาบรรจุในหลักสูตรจึงเปลี่ยนชื่อเป็น "International H.K.D Federation" มีจุดมุ่งหมายในการเผยแพร่วิชา Hapkido, Hankido และ Hankumdo แก่ผู้ที่สนใจ
ในปัจจุบัน สมาพันธ์ฮับกิโดนานาชาติ เป็น 1 ใน 4 องค์กรศิลปะป้องกันตัวที่รัฐบาลเกาหลีให้การรับรองหลักสูตร และคุณวุฒิ หากผู้ที่จะสอบเข้ารับราชการตำรวจ ผู้สมัครสอบจะต้องมีคุณวุฒิจากองค์กรเหล่านี้ก่อน ถึงจะมีคุณสมบัติครบถ้วนที่จะสมัครสอบได้
ระดับสายฮับกิโด สมาคมกีฬาฮับกิโดแห่งประเทศไทย.
เริ่มจากสายขาว
สายขาวปลายเหลือง
สายเหลือง
สายเหลืองปลายฟ้า
สายเหลืองปลายฟ้า + 1 ขีด
สายฟ้า
สายฟ้าปลายแดง
สายฟ้าปลายแดง + 1 ขีด
สายแดง
สายแดงปลายดำ
สายแดงปลายดำ 1 ขีด
และ สายดำ 1 - 9 ดั้ง รับรองโดย International Hapkido Federation
การเรียนฮับกิโด.
การเลือกที่เรียนสามารถเรียนฮับกิโดได้ทั่วประเทศซึ่งควรดูจาก
คุณวุฒิผู้สอนควรเป็น ระดับสายดำดั้ง 1 ขึ้นไป ซึ่งจะมีใบประกาศออกจาก International Hapkido Federation หรือสถาบันอื่นๆที่รองรับในระดับสากล และการอบรมผู้ฝึกสอน จากสมาคมกีฬาฮับกิโดแห่งประเทศไทย เป็นต้น
อาจารย์ผู้สอบเลื่อนสายตามระเบียบสมาคมฯ โดยปกติ อาจารย์สายดำดั้ง 4 ขึ้นไป
การแข่งขันฮับกิโด.
สมาคมกีฬาฮับกิโดแห่งประเทศไทยจัดให้มีการแข่งขันในระดับต่างๆ เช่น
สมาคมกีฬาฮับกิโดแห่งประเทศไทย.
ติดตามข่าวสารการแข่งขันและการอบรม https://www.facebook.com/ThaiHapkido/
รายชื่อตอนในไซคิหนุ่มพลังจิตอลเวง (มังงะ)
ต่อไปนี้เป็นรายชื่อตอนในซีรีส์มังงะญี่ปุ่นเรื่องไซคิหนุ่มพลังจิตอลเวง
"ไซคิหนุ่มพลังจิตอลเวง" เป็นซีรีส์มังงะญี่ปุ่น แต่งเรื่องและเขียนภาพโดยชูอิจิ อาโซ เริ่มตีพิมพ์ในนิตยสาร"โชเน็งจัมป์รายสัปดาห์"ของสำนักพิมพ์ชูเอชะเมื่อวันที่ 4 พฤษภาคม พ.ศ. 2555 หนังสือมังงะรวมเล่ม ("ทังโกบง") เล่มแรกวางจำหน่ายเมือวันที่ 4 กันยายน พ.ศ. 2555 วางจำหน่ายทั้งหมดถึงเล่มที่ 25 เมื่อเดือนเมษายน พ.ศ. 2561. ซีรีส์มังงะตีพิมพ์จบในวันที่ 26 กุมภาพันธ์ พ.ศ. 2561 ต่อมาตีพิมพ์การ์ตูนสี่ช่องภาคต่อในวันที่ 5 มีนาคม พ.ศ. 2561 และตีพิมพ์มังงะเรื่องสั้นหนึ่งตอนในนิตยสาร"จัมป์ GIGA" ฉบับที่ 1 ประจำฤดูร้อน พ.ศ. 2561 เมื่อวันที่ 25 พฤษภาคม และอีกตอนในวันที่ 26 กรกฎาคม พ.ศ. 2561
ไก่ทิกก้ามาซาล่า
ไก่ทิกก้ามาซาล่า  เป็นอาหารจานที่ประกอบด้วยไก่บ่มนำไปย่าง (ไก่ติกกา) ใส่ในน้ำซอสที่ปรุงรส โดยทั่วไปน้ำซอสนี้มีลักษณะครีมมีและเป็นสีส้ม อาหารจานนี้ทำให้เป็นที่นิยมขึ้นมาโดยเชฟจากเอเชียใต้ที่นำไปเผยแพร่สูตรในสหราชอาณาจักร
ไก่ทิกก้ามาซาล่าประกอบด้วยไก่ไร้กระดูกเป็นชิ้น ๆ หมักในเครื่องเทศกับโยเกิร์ต นำไปย่างในเตา ซึ่งเรียกว่าไก่ติกกา, จากนั้นนำมาเสิร์ฟในน้ำซอสลักษณะครีมมี ซอสนิยมทำมาจากมะเขือเทศกับผักชี กระนั้น ไก่ทิกกามาซาลาไม่ได้มีสูตรอาหารที่เป็นมาตรฐานเดียว ผลการสำรวจชิ้นหนึ่งพบสูตรสำหรับไก่ทิกกามาซาลาที่ต่างกันถึง 48 สูตร โดยมีส่วนประกอบร่วมกันในทุกสูตรเพียงอย่างเดียว คือเนื้อไก่
ไม่เป็นที่ทราบแน่ชัดว่าไก่ทิกก้ามาซาล่ามีที่มาเช่นไร แต่ อะลี อะห์เมด อัสลาม (Ali Ahmed Aslam) เจ้าของภัตตาคารแห่งหนึ่งในกลาสโกว์ มักได้รับการยอมรับว่าเป็นผู้คิดค้นไก่ทิกก้ามาซาล่า โดยใช้เอาซอสที่ทำมาจากมะเขือเทศกระป๋องกับเครื่องเทศ อัสลามเกิดในประเทศปากีสถาน ก่อนจะย้ายมาตั้งรกรากในกลาสโกว์ เขาเสียชีวิตในปี 2022 ด้วยวัย 77 ปี
แหล่งข้อมูลอื่น ๆ ระบุว่าไก่ทิกก้ามาซาล่าน่าจะมาจากชุมชนชาวเอเชียใต้ในสหราชอาณาจักรในภาพรวม หรือบางส่วนระบุเมืองกลาสโกว์ เป็นพิเศษว่าเป็นเมืองที่กำเนิดของอาหารจานนี้ นักประวันิศาสตร์อาหารชาติพันธุ์ Peter และ Colleen Grove ได้นำเอาประเด็นข้ออ้างจำนวนมากเกี่ยวกับที่มาของไก่ทิกก้ามาซาล่ามาพูดคุย และสรุปความไว้ว่าอาหารจานนี้ "เป็นไปได้มากที่สุดว่าจะถูกคิดค้นขึ้นในสหราชอาณาจักร โดยเชฟที่น่าจะเป็นชาวบังกลาเทศ"
ไก่ทิกก้ามาซาล่าน่าจะมาจากแกงไก่เนย ซึ่งเป็นอาหารยอดนิยมในแถบอนุทวีปอินเดียตอนเหนือ ในหนังสือ "Multicultural Handbook of Food, Nutrition and Dietetics" อ้างว่าไก่ทิกก้ามาซาล่าคิดค้นขึ้นโดยผู้อพยพชาวบังกลาเทศในสหราชอาณาจักร โดยคิดค้นขึ้นในทศวรรษ 1960s บรรดาเชฟชาวบังกลาเทศนี้ยังได้พัฒนาสูตรและเสิร์ฟ "อาหารอินเดีย" ขึ้นใหม่ ที่ "ไม่ใช่ของแท้" (new inauthentic "Indian" dishes) ในจำนวนนี้รวมถึงไก่ทิกก้ามาซาล่าด้วย
วัดสลัก
วัดสลัก เป็นวัดราษฎร์สังกัดคณะสงฆ์ฝ่ายมหานิกายตั้งอยู่ในตำบลท่าโสม อำเภอเขาสมิง จังหวัดตราด มีเนื้อที่ 43 ไร่เศษ มีี่ธรณีสงฆ์ 45 ไร่เศษ ปัจจุบันมีพระครูธรรมกิจจานุสารีเป็นเจ้าอาวาส
วัดสลัก เดิมชื่อ วัดสลักฆหมู ตามชื่อที่ระบุในใบพระราชทานวิสุงคามสีมาของอุโบสถหลังเก่าในสมัยพระบาทสมเด็จพระจุลจอมเกล้าเจ้าอยู่หัว ต่อมาเรียกติดปากว่า "วัดสลัก" จนได้กลายมาเป็นชื่อวัด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2380 ได้รับพระราชทานวิสุงคามสีมาครั้งหลังเมื่อวันที่ 19 พฤษภาคม พ.ศ. 2547
วิหารหรืออุโบสถหลังเก่าได้รับพระราชทานวิสุงคามสีมาเมื่อ พ.ศ. 2422 เคยเป็นที่ตั้งโรงประกอบพิธีเและที่ประทับเมื่อครั้งสมเด็จพระเจ้าตากสินมหาราชยกทัพผ่านมา สันนิษฐานว่า น่าจะสร้างขึ้นในปลายกรุงศรีอยุธยา โดยชาวบ้านได้ร่วมมือการสร้างวัดและอุโบสถตรงที่ประทับของพระเจ้าตากสินในสมัยปลายกรุงศรีอยุธยา อุโบสถหลังปัจจุบันเป็นอุโบสถสีขาว ด้านหน้าประดิษฐานพระพุทธรูปปางประทานพร ด้านหลังประดิษฐานพระพุทธรูปปางห้ามญาติ นอกจากนั้นในวัดยังมีศาลสมเด็จพระเจ้าตากสินมหาราชและเจดีย์ 3 องค์
คำอธิษฐานในวันที่จากลา
คำอธิษฐานในวันที่จากลา  เป็นซีรีส์มังงะญี่ปุ่น แต่งเรื่องโดยคาเนฮิโตะ ยามาดะ และวาดภาพโดยสึกาซะ อาเบะ ตีพิมพ์ในนิตยสาร"โชเน็งซันเดย์รายสัปดาห์"ของสำนักพิมพ์โชงากูกังตั้งแต่เดือนเมษายน พ.ศ. 2563 รวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 9 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะดัดแปลงมีกำหนดออกอากาศในปี พ.ศ. 2566
ในเดือนกันยายน พ.ศ. 2565 มังงะมียอดจำหน่ายมากกว่า 7.2 ล้านเล่ม ในปี พ.ศ. 2564 "คำอธิษฐานในวันที่จากลา"ชนะรางวัลมังงะไทโชครั้งที่ 14 และชนะรางวัลวัฒนธรรมเทซูกะ โอซามุครั้งที่ 25 ในสาขารางวัลผู้สร้างสรรค์หน้าใหม่
น้ำพริกเผา
น้ำพริกเผา เป็นน้ำพริกชนิดหนึ่ง เป็นการนำน้ำพริกที่นำส่วนผสมมาเผาหรือคั่วแห้ง แล้วนำมาตำให้ละเอียด พร้อมปรุงรส แล้วนำเนื้อน้ำพริกที่ได้นำไปผัดกับน้ำมันก่อนนำไปใช้ ซึ่งก็จะได้เนื้อน้ำพริกเหลว หรือนิ่มที่มีน้ำมันผสม สามารถนำไปรับประทานโดยการคลุกข้าว ทาขนมปัง หรือนำไปประกอบอาหารอย่างต้มยำกุ้ง ยำ พล่า หรือผัดต่าง ๆ เช่นผัดหอยลาย
ในสมัยโบราณจะนำพริกแห้งเผา กระเทียมเผา หอมเผา โยนใส่ในครกแล้วตำรวมกันเข้าไป ใส่เกลือเล็กน้อย แล้วนำส่วนผสมต่าง ๆ มาคั่วไฟ ปัจจุบันส่วนผสมของน้ำพริกเผามาจากพริกแห้ง หอม กระเทียม กุ้งแห้ง นำมาทอดให้กรอบ แล้วก็เอามาตำให้ละเอียด จากนั้นนำไปผัดในกระทะ ปรุงรสด้วยน้ำตาล น้ำปลา น้ำส้มมะขามเปียก
สำหรับน้ำพริกเผาตำรับชาววังที่เรียกกันว่า "น้ำพริกผัด" ไม่มีองค์ประกอบเกี่ยวข้องกับน้ำมัน จากสูตรในหนังสือ "ชีวิตที่อยู่ร่วมกันในวังสวนสุนันทา" (พ.ศ. 2528) ระบุว่านำพริกแห้งบางช้างเม็ดใหญ่ ๆ นำเม็ดออกแล้วนำมาตากแดดให้แห้งสนิท ปอกหัวหอมเล็ก หั่นฝอย ตากแดดให้แห้งกรอบ หั่นกระเทียมหัวเล็กไม่ต้องปอกเปลือก หั่นขวางหัวใส่กระด้งฝัดเอาเปลือกบาง ๆ ปลิวออกไป แล้วตากแดดให้แห้ง นำส่วนผสมทั้ง 3 อย่าง แยกคั่วแยกตำ นำมาใส่แล่ง แล้วกรองอีกทีจะได้ผงละเอียด จากนั้นนำทั้ง 3 อย่างมารวมกันในหม้อ นำกุ้งแห้งตัวโต ๆ ป่น แล้วใส่รวมลงไป ใส่น้ำปลา น้ำตาลทรายเล็กน้อย จากนั้นจึงนำขึ้นตั้งไฟอ่อน คนด้วยกันโดยพยายามไม่ให้ก้นไหม้ เมื่อได้ที่แล้วจึงลงมาพักไว้ให้หายร้อน
หน่วยบัญชาการทหารสหรัฐภาคใต้